Колхоз хирĕнче

Колхоз хирĕнче —   Василий Воробьёв композитор   Ехрим Иванĕн сăввипе çырнă юрă. 

 Юррăн сăвви 

Колхоз хирĕнче

Юратсах паян ĕçлерĕм
Эп колхозăн хирĕнче, хирĕнче.
Ах, мĕн чухлĕ çĕнĕ юрă
Эп вĕрентĕм вĕсенчен, вĕсенчен!

Хирсем халĕ чăн та çĕнĕ,
Кунта çук халь вак йăран, вак йăран...
Куккурусă, сортлă тулă
Ыталарĕç куçăмран, куçăмран.

Пит илемлĕ, Атăл евĕр,
Хумханаçççĕ тыррисем, тыррисем.
Юррине те пит хавассăн
Шăратаççĕ çамрăксем, çамрăксем.

Ах, мĕнле, мĕнле-ха савмăн
Кун пек çĕнĕ ĕçсене, ĕçсене!..
Мĕнле чăттăр чун хавалĕ
Пĕр савмасăр вĕсене, вĕсене?

Юратсах чунтан ĕçлерем
Эп колхозăн хирĕнче, хирĕнче.
Ах, мĕн чухлĕ çĕнĕ юрă
Эп вĕрентĕм вĕсенчен, вĕсенчен!

Кашни куплетри юлашки икĕ йĕркине икшер хут юрламалла.

Ехрим Иванĕ тата Филипп Лукинăн «Пограничник» юррин сăввине çырнăФ. М. ЛУКИН. Ултă юрă . Шупашкар, 1945. — с.11-12.

 Юррăн кĕвии 
Василий Воробьёв  композитор.

 Юррăн кунçулĕ 
 Хайлав — юрăçсен, пултарулăх ушкăнĕсен репертуарĕнче 

 Асăрхавсем 

 Каçăсем 
 Полина Чамжаева - Пиҫет пилеш (2016)
 "Пĕчĕк çеç путене" юрă, Комсомольски 3-мĕш ача садне çÿрекенсем юрлаççĕ

Категори:Чăвашла юрăсем
Категори:Василий Воробьёв юррисем
Категори:Чăваш юррисем
Категори:Юрăсем, алфавитпа
Категори:Ехрим Иванĕ
Категори:Юрă